EkBass/fiwiki-20250220-pages-articles huggingface dataset:
Ulla Henningsen

Ulla Henningsen (s. 7. maaliskuuta 1951 Kalundborg) on tanskalainen näyttelijä ja laulaja. Hänen tunnetuimpiin rooleihinsa kuuluu Iben Skjold Hansenin rooli televisiosarjassa Matador. Henningsen on asessori Carl Henning Henningsenin ja kirjakauppias Anna Lise Christiansenin tytär. Hän opiskeli Århusin teatterin oppilaskoulussa 1970–1972 ja oli kiinnitettynä teatteriin vuoteen 1977 saakka kunnes siirtyi Det Danske Teateriin. Hänet on nähty usein myös Kööpenhaminan Betty Nansen -teatterissa. Hän on vieraillut myös Det Kongelige Teaterissa. Henningsen sai 1970-luvun lopulta asti rooleja elokuvissa kuten Talvilapset (Vinterbørn, 1978), Rend mig i traditionerne (1979), Undskyld vi er her (1980) ja Har du set Alice? (1981). Rooli Matadorissa 1978–1982 asianajajan tyttärenä muodostui hänen läpimurrokseen. Hänen myöhempiä elokuvaroolejaan ovat olleet Jeg elsker dig (pääosa, 1987), Hip hip hurraa (pääosa, 1987) ja Negerkys og labre farver (1987), Emman tarina (Skyggen af Emma, 1988), 17 kerrosta ylöspäin (17 op – Sallys Bizniz, 1989) ja Carmen ja pikkuveli (Carmen & Babyface, 1995). Henningsen tunnetaan myös jazzlaulajana. Vuonna 1992 hän julkaisi albumin Kald mig Liva, joka sisälsi tulkintoja Liva Weelin lauluista. Hänen muita albumejaan ovat The Man I Love (1996) ja Skønne Spildte Dage (2007). == Lähteet == Luokka:Tanskalaiset näyttelijät Luokka:Tanskalaiset laulajat Luokka:Vuonna 1951 syntyneet Luokka:Elävät henkilöt
HMS Victorious (1808)

HMS Victorious oli Britannian kuninkaallisen laivaston vuonna 1808 vesillelaskettu Swiftsure-luokan 74-tykkinen kolmannen luokan linjalaiva. == Valmistus == Alus tilattiin 21. joulukuuta 1803 Balthazar & Edward Adamsilta Bucklers Hardista, missä köli laskettiin helmikuussa 1805. Alus laskettiin vesille 20. lokakuuta 1808 ja valmistui 7. marraskuuta 1808 - 2. maaliskuuta 1809. Aluksen valmistuskustannukset olivat 41 796 puntaa sisältäen varustamisen.Winfield 2014 s. 69 == Palvelus == Alus otettiin palvelukseen joulukuussa 1808 päällikkönään George Hammond, jonka alaisuudessa se osallistui Walcheronin operaatioihin vuonna 1809. Alus lähti 20. marraskuuta 1809 Välimerelle päällikkönään lokakuussa alukselle saapunut John Talbot. Aluksen miehistö valtasi 22. helmikuuta 1812 Adrianmerellä yhdessä HMS Weazelin kanssa Ranskan laivaston 74-tykkisen linjalaivan Le Rivolin, jolloin miehistöstä sai surmansa 27 ja 99 haavoittui mukaan lukien aluksen päällikkö Talbot. Thomas Ladd Peake otti päällikkyyden ja vei aluksen takaisin Britteinsaarille. Alus lähti 20. marraskuuta 1812 Pohjois-Amerikkaan Talbotin palattua aluksen päälliköksi. Alus poistettiin palveluksesta elokuussa 1814 ja se siirrettiin maalis-huhtikuussa 1815 Portsmouthissa reserviin. Alus muutettiin huhti-toukokuussa 1826 vastaanottoalukseksi Portsmouthissa, missä aluksen romutus saatiin päätökseen 21. joulukuuta 1861. ==Lähteet== * * === Viitteet === Luokka:Swiftsure-luokan linjalaivat
Pétur Guðmundsson (kuulantyöntäjä)

Pétur Guðmundsson (s. 9. maaliskuuta 1962) on islantilainen kuulantyöntäjä, sisäratojen EM-mitalisti. Hän edusti aktiiviurallaan selfosslaista HSK-seuraa. Hän on pituudeltaan 193 cm. Pétur karsiutui loppukilpailusta Soulin olympialaisissa 1988. Hän sijoittui sisäratojen MM-kilpailuissa 11:nneksi Budapestissa 1989 ja neljänneksi Sevillassa 1991, mutta karsiutui loppukilpailusta Tokion MM-kisoissa 1991. Hän sijoittui viidenneksi Genovan EM-hallikilpailuissa 1992. Hän karsiutui loppukilpailusta Barcelonan olympialaisissa 1992 ja Stuttgartin MM-kilpailuissa 1993. Pétur saavutti pronssia sisäratojen EM-kilpailuissa Pariisissa 1994 tuloksella 20,04. Helsingin EM-kilpailuissa hän oli samana vuonna seitsemäs. Barcelonan MM- hallikilpailuissa 1995 hän sijoittui kuudenneksi. Pétur Guðmundsson työnsi ennätyksensä 21,26 Mosfellsbaerissa 10. marraskuuta 1990. Sisäradoilla hän työnsi parhaimmillaan 20,66 Reykjavikissa 3. marraskuuta 1990. == Lähteet == Luokka:Islantilaiset kuulantyöntäjät Luokka:Vuonna 1962 syntyneet Luokka:Elävät henkilöt
Buenos Airesin ePrix 2016

Buenos Airesin ePrix 2016 eli 2016 Buenos Aires ePrix oli Formula E -sarjan kauden 2015–2016 neljäs kilpailu. Kilpailu ajettiin 6. helmikuuta Puerto Maderon katuradalla Argentiinan Buenos Airesissa. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Sébastien Buemi 80 2 Lucas di Grassi 76 3 Sam Bird 52 4 Loïc Duval 32 5 Jerome D'Ambrosio 30 ;Valmistajien pisteet Sijoitus Valmistaja Pisteet 1 Renault e.DAMS 101 2 Abt Schaeffler Audi Sport 86 3 Dragon Racing 62 4 DS Virgin Racing Formula E Team 58 5 Mahindra Racing Formula E Team 34 * Huom!: Vain viiden parhaan sijoitukset sisällytetty. == Muuta == *Mike Conway debytoi Venturi Grand Prixilla. ==Lähteet== Luokka:Buenos Airesin ePrix Luokka:Osakilpailut Formula E -kaudella 2015–2016
Richard Gadze

Richard Gadze (s. 23. elokuuta 1994 Accra, Ghana) on ghanalainen jalkapalloilija, joka edustaa Intian Superliigassa pelaavaa Delhi Dynamosia. Hän on pelipaikaltaan hyökkääjä. Gadze aloitti uransa kotimaansa Ebusua Dwarfsissa, jota hän edusti kolme kautta 2012–2015. Kaudeksi 2015 Gadze siirtyi Intian Superliigan Delhi Dynamos FC:hen, jossa hän pelasi neljätoista sarjaottelua tehden niissä neljä maalia. Gadze oli joukkueensa paras maalintekijä yhdessä Robin Singhin kanssa.http://www.mtv.fi/sport/jalkapallo/veikkausliiga/artikkeli/hjk-lle- ulkomaalaisvahvistus-roberto-carlos-edellinen-valmentaja/5705780 Intiassa Gadzen valmentajana toimi brasilialainen jalkapallolegenda Roberto Carlos. Tammikuussa 2016 Gadze siirtyi Veikkausliigan Helsingin Jalkapalloklubiin lokakuun 2016 loppuun ulottuvalla sopimuksella. Sopimuksen loputtua Gadze siirtyi takaisin Delhiin. Gadze pelasi ensimmäisen ottelunsa Ghanan maajoukkueessa elokuussa 2013 Libyaa vastaan. ==Lähteet== Luokka:Ghanalaiset jalkapalloilijat Luokka:Vuonna 1993 syntyneet Luokka:Elävät henkilöt
M-Klooritolueeni

m-Klooritolueeni eli 3-klooritolueeni (C7H7Cl) on tolueeniin kloorattuihin johdannaisiin kuuluva orgaaninen yhdiste. Yhdistettä voidaan käyttää liuottimena sekä valmistettaessa muita orgaanisia kemikaaleja kuten väriaineita. m-Klooritolueeni on o- ja p-klooritolueenien isomeeri. ==Ominaisuudet== Huoneenlämpötilassa m-klooritolueeni on väritöntä nestettä. Yhdiste on veteen liukenematonta, mutta liukenee useisiin orgaanisiin liuottimiin kuten etanoliin, dietyylieetteriin, kloroformiin, tetrakloorimetaaniin ja bentseeniin. ==Valmistus ja käyttö== m-Klooritolueenia muodostuu tolueenin kloorauksessa vain hyvin vähän, joten sitä valmistetaan muilla tavoin, kuten muun muassa m-toluidiinin diatsoniumsuolan ja kupari(I)kloridin välisellä Sandmeyer-reaktiolla, isomeroimalla o-klooritolueenia 200 -400 °C:n lämpötilassa ja 2000 - 4000 kPa:n paineessa zeoliittien toimiessa katalyytteinä tai m-kresolin ja fenyylifosforipentakloridin välisellä reaktiolla.Pravin Khandare & Ron Spohn: Toluenes, Ring-Chlorinated, Kirk-Othmer Encyclopedia of Chemical Technology, John Wiley & Sons, New York, 2011. Viitattu 26.1.2016Uwe Beck & Eckhard Löser: Chlorinated Benzenes and Other Nucleus-Chlorinated Aromatic Hydrocarbons, Ullmann's Encyclopedia of Industrial Chemistry, John Wiley & Sons, New York, 2011. Viitattu 26.1.2016 m-Klooritolueenia voidaan käyttää yhdessä muiden klooritolueeni-isomeerien kanssa liuottimena. Yhdisteestä valmistetaan myös väriaineita ja muita orgaanisia yhdisteitä kuten m-klooribentsoehappoa ja 5-kloori-2-nitrobentsoehappoa. ==Lähteet== Luokka:Klooribentseenit
Heikki Sysimetsä

Heikki Sysimetsä (17. joulukuuta 1910 Pori – 12. joulukuuta 2004 Helsinki) oli suomalainen arkkitehti. Hän oli rakennushallituksen suunnitteluosaston johtaja 1954–1972 ja pääjohtaja 1972–1975.Facta 2001, osa 16, p. 112. WSOY 1985. Sysimetsä valmistui arkkitehdiksi Teknillisestä korkeakoulusta 1940. Hänellä oli oma arkkitehtitoimisto vuodesta 1949. Hänelle myönnettiin professorin arvonimi 1981.Heikki Sysimetsän muistokirjoitus Helsingin Sanomissa. Viitattu 11.8.2019. Heikki Sysimetsän veli oli mainosgraafikko Ilmari Sysimetsä ja veljenpoika on Ilkka Sysimetsä eli laulaja Frederik. == Lähteet == Luokka:Suomalaiset arkkitehdit Luokka:Valtionlaitosten johtajat‎ Luokka:Suomalaiset professorin arvonimen saaneet Luokka:Vuonna 1910 syntyneet Luokka:Vuonna 2004 kuolleet
Sysimetsä

Sysimetsä on muun muassa seuraavien suomalaisten sukunimi: * Heikki Sysimetsä (1910–2004), arkkitehti * Frederik, oik. Ilkka Sysimetsä (s. 1945), iskelmä- ja poplaulaja * Ilmari Sysimetsä (1912–1955), mainosgraafikko
Thorvald Bindesbøll

Thorvald Bindesbøll (21. heinäkuuta 1846 Kööpenhamina – 27. elokuuta 1908 Frederiksberg) oli tanskalainen arkkitehti. Häntä pidetään maan tärkeimpiin kuuluneena arkkitehtina 1800- ja 1900-lukujen vaihteessa, minkä lisäksi hän muotoili etenkin keramiikkaesineitä ja painotuotteita. Hän on piirtänyt muun muassa Carlsberg-panimon logon, joka on säilynyt lähes alkuperäisessä muodossaan toista sataa vuotta. Vuonna 2006 Bindesbøllin elämäntyö valittiin yhdeksi arkkitehtuurikohteeksi Tanskan kulttuurikaanoniin. Häntä kutsutaan perusteluissa ”Tanskan Picassoksi”, joka suunnitteli astioita, kirjankansia, julisteita, logoja, huonekaluja, tekstiilejä ja taloja. Tanskan taideteollisuusmuseon kokoelmissa on yli 6 000 Bindesbøllin tekemää piirustusta. Thorvald Bindesbøllin isä oli arkkitehti Gottlieb Bindesbøll. ==Thorvald Bindesbøll -mitali== Tanskan kuninkaallinen taideakatemia on vuodesta 1979 jakanut Thorvald Bindesbøllin mukaan nimettyä mitalia tunnustuksena saavutuksista taideteollisuuden ja teollisen muotoilun aloilla.Thorvald Bindesbøll Medaljen, Den Store Danske. Viitattu 26.1.2016. ==Lähteet== == Aiheesta muualla == Luokka:Tanskalaiset arkkitehdit Luokka:Vuonna 1846 syntyneet Luokka:Vuonna 1908 kuolleet Luokka:Tanskalaiset muotoilijat
Ex-tytöille

Ex-tytöille on suomalaisen pop-punkyhtye Maakuntaradion esikoisalbumi, joka julkaistiin vuonna 2009. Albumista julkaistiin rajoitettu 500:n kappaleen painos vain vinyylinformaatissa. == Kappaleet == Kaikki kappaleet kirjoittanut Mirko Metsola. # # # # # # # # # # == Kokoonpano == * Mirko Metsola – laulu, rummut * Mikko – kitara * Rami – bassokitara == Arvostelut == * Desibeli.net: * Soundi: == Aiheesta muualla == * Ex-tytöille discogs.com -sivustolla == Lähteet == Luokka:Maakuntaradion albumit Luokka:Vuoden 2009 esikoisalbumit
Kotojärvi (Parkano)

Kotojärvi on Pirkanmaalla Parkanossa Koskenkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Kotojärvi on osa Kovesjoen yläosan aluetta. == Maantietoa == Järven pituus on 950 metriä, leveys 850 metriä ja sen pinta-ala on 51 hehtaaria. Kovesjoki virtaa sen läpi, mutta järveen laskee myös pohjoisrannan suon suo-ojat. Kovesjoki laskee järveen pohjoisrannalla olevaan lahdelmaan ja jatkaa lähtemällä sen luusuasta, joka sijaitsee järven länsirannalla Isosaaren takaa. Järvessä on yhdeksän saarta, joista neljä on suurempia kuin muut. Suurin saari on Isosaari ja muut saaret ovat Pikkusaari ja Talassaari. Talassaari on muita saaria korkeampi ja vain Pikkusaari on asuttu. Rantaviivan pituus on 4,5 kilometriä. Rannan läheisyydessä ei ole peltomaata tai maatiloja, jotka sijaitsevat Koskenkylässä, mutta rannoille on rakennettu kymmenen vapaa-ajan asuntoa. Niille johtaa tiet Koskenkylän läpi kulkevalta kylätieltä, joka haarautuu valtatieltä 23. == Melontareitti == Kovesjokea seuraa melontareitti, joka alkaa Kovesjärvestä ja päättyy Kyrösjärveen. Reitti kulkee joen mukana Kotojärven läpi. == Historiaa == Vanhassa 1800-luvulla laaditun pitäjänkartan mukaan järvi oli autio. Lähin maatila sijaitsi Kovesjoen varressa alajuoksullepäin, missä olivat "Isotalo" ja "Vähätalo". == Lähteet == Luokka:Kovesjoen yläosan alue Luokka:Parkanon järvet
Gottlieb Bindesbøll

Michael Gottlieb Birckner Bindesbøll (5. syyskuuta 1800 Sjælland – 14. heinäkuuta 1856 Frederiksberg) oli tanskalainen arkkitehti. Bindesbøll ryhtyi aluksi myllynrakentajaksi mutta lähti sitten opiskelemaan Kööpenhaminan kuninkaalliseen taideakatemiaan ja matkusteli sitten ulkomailla 1835–1838. Hänen ensimmäinen suunnitelutehtävänsä oli museorakennus Bertel Thorvaldsenin töille, jonka parissa hän vietti vuodet 1839–1847. Erikoislaatuisen museorakennuksen sisäpihalle sijoitettiin Thorvaldsenin hautakammio. Muita Bindesbøllin töitä ovat sairaalat Aarhusissa, Oringessa ja Vordingborgissa, Landbohøjskolen-oppilaitos Kööpenhaminassa, Thistedin ja Næstvedin raatihuoneet, Hobron kirkko ja Klampenborgin kylpylälaitos. Vähän ennen kuolemaansa vuonna 1856 Bindesbøllistä tuli taideakatemian professori. Gottlieb Bindesbøllin poika oli arkkitehti ja muotoilija Thorvald Bindesbøll. Luokka:Vuonna 1856 kuolleet Luokka:Tanskalaiset arkkitehdit Luokka:Tanskalaiset professorit Luokka:Vuonna 1800 syntyneet
Ehkä huomenna kaikki on toisin

Ehkä huomenna kaikki on toisin on pop-punkyhtye Maakuntaradion toinen studioalbumi. Se julkaistiin vuonna 2010 levymerkillä Airiston punk-levyt. == Kappaleet == # # # # # # # # # # == Kokoonpano == * Mirko Metsola – laulu, rummut, kosketinsoitin * Mikko – kitara * Rami – bassokitara, laulu === Tuotanto === * Joona Lukala – masteroija * Anttoni Alho – äänittäjä == Arvostelut == * Diyturku.net: positiivinendiyturku.net * Imperiumi.net: Imperiumi.net == Aiheesta muualla == * Ehkä huomenna kaikki on toisin discogs.com -sivustolla == Lähteet == Luokka:Vuoden 2010 albumit Luokka:Maakuntaradion albumit
Ei voi palata eiliseen

__NOTOC__ Ei voi palata eiliseen on pop-punkyhtye Maakuntaradion kolmas studioalbumi. Se julkaistiin vuonna 2013 levymerkillä Airiston punk-levyt. Albumi on ensimmäinen kosketinsoittaja Jamin kanssa äänitetty albumi. == Kappaleet == # # # # # # # # # # == Kokoonpano == * Mirko Metsola – laulu, rummut * Mikko – kitara * Rami – basso, laulu * Jami – kosketinsoitin == Arvostelut == * Soundi: Soundi == Lähteet == == Aiheesta muualla == * Ei voi palata eiliseen discogs.com -sivustolla Luokka:Vuoden 2013 albumit Luokka:Maakuntaradion albumit
Sähköviesti

Sähköviesti, vuoteen 1945 Kodin sähkö, oli vuonna 1939 perustettu Suomen Sähkölaitosyhdistyksen asiakaslehti. Päätoimittajana oli vuodesta 1983 Krister Lönngren. Rinnakkaislehtenä ilmestyi ruotsinkielinen Elbladet.Facta 2001, WSOY 1985, 16. osa, palsta 168 Lehti muuttui myöhemmin ammattijulkaisuksi Rakentajan sähköviesti ja jatkuu osittain nimellä Wirtaska. Sen julkaisijat ovat vaihdelleet,Fennica ja nykyisin sitä julkaisee Energiateollisuus ja tekee Adato.Adato Ainakin Kuopion Energia julkaisee Sähköviesti-nimistä verkkosivustoa ja paikallista aineistoa julkaisevaa Sähköviesti-lehden versiota.Sähköviesti.fi, Kuopion Energia == Lähteet == Luokka:Suomalaiset aikakauslehdet
Heinälampi (lampi Jyväskylässä)

Heinälampi on lampi Jyväskylässä Palokassa Heinälammen asuinalueen lähellä. Heinälammen kautta kulkee Karjujoki Tyyppälänjärvestä Palokkajärven Tyyppälänlahteen. == Vesistösuhteet == Heinälampi sijaitsee Kymijoen vesistön (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), tarkemmin sen Karjujoen valuma-alueella (14.298). Karjujoen valuma-alueen vedet laskevat Heinälammen läpi kulkevan Karjujoen kautta Palokkajärveen. Joki alkaa Tyyppälänjärvestä, johon puolestaan laskevat Viitalammen vedet. Valuma-alueen pinta-ala on noin 7,6 neliökilometriä, josta 48,3 % on sulkeutunutta metsää ja 12,1 % harvempaa metsää. Vesistöjen osuus on 4,4 %. Alueella on myös hieman maataloutta, 1,7 % pinta-alasta on viljelysmaata. == Lähteet == Luokka:Karjujoen valuma-alue Luokka:Jyväskylän järvet
Myllyjärvi (Jyväskylä, Laajavuori)

Myllyjärvi on Keski-Suomessa Jyväskylässä Haukkalan lähellä sijaitseva järvi. == Maantietoa == Järven pinta-ala on 16 hehtaaria, se on 800 metriä pitkä ja 350 metriä leveä. Se sijaitsee Laajavuoren pohjoispuolella rinteen juurella. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,58 miljoonaa kuutiometriä. Sen keskisyvyys on 3,6 metriä ja suurin syvyys on 9,8 metriä. Syvin kohta sijaitsee järven keskellä. Järven rantaviivan pituus on 2,1 kilometriä ja sen rannat ovat metsämaata. Alueen asutus on haja-asutusta ja rannoille on rakennettu noin kymmenen vapaa-ajan asuntoa. Niille tulee tiet yhdystieltä 16685. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) järvi kuuluu. Järven vedenpinnan korkeus on 106,5 metriä mpy. Syväoja juoksee järven läpi ja se laskee 1,3 kilometrin päässä Tuomiojärven pohjoispäähän. Ojalle tulee tällä matkalla pudotusta 12,1 metriä. Syväojan valuma-alueen järviä ovat esimerkiksi Majajärvi (6 ha) ja Ylä-Tuomiojärvi (76 ha). Viereinen Lummelampi (11 ha) laskee Syväojaan 1,6 kilometriä yläjuoksulla. == Lähteet == Luokka:Syväojan valuma-alue (Jyväskylä) Luokka:Jyväskylän järvet
Myllylampi (Jyväskylän Keljonkangas)

Myllylampi on Jyväskylän Keljonkankaalla Valimontien ja Tekolammentien välillä sijaitseva tekolampi, joka muodostui 1940-luvulla, jolloin Kaijanlammesta Päijänteeseen laskevaa Myllyojaa (Keljonpuroa) padottiin. Myllylammen pinta- ala on 0,65 hehtaaria ja sen rantaviiva on noin 530 metriä pitkä. Muodoltaan pitkä ja kapea lampi sijaitsee Keljonkankaan pohjoisosassa ja sen rannat ovat tiheästi rakennettuja. Sen keskisyvyys on 1,4 metriä. Lammen vedenpinnan korkeus on 125,2 metriä mpy., mutta korkeutta voidaan säädellä sen pohjoispäässä olevalla padolla. Lampea on kunnostettu ruoppaamalla vuonna 2005, jonka ajaksi se kuivattiin avaamalla pato. Samoin on tehty myös vuonna 2021. == Lähteet == Luokka:Jyväskylän järvet Luokka:Ristiselän–Murtoselän alue Luokka:Keljonkangas
Jaakko Säkö

Jaakko Sakari Säkö, vuoteen 1935 Wiss, (13. marraskuuta 1924 Kaarina – 23. huhtikuuta 2012Muistot. Hs.fi, viitattu 26.1.2016) oli suomalainen puutarhatutkija. Hän oli vuodesta 1960 Maatalouden tutkimuskeskuksen puutarhaosaston johtaja professorin arvonimellä. Hän tutki omenan- ja marjanviljelyä.Facta 2001, WSOY 1985, 16. osa, palsta 172 == Lähteet == == Aiheesta muualla == * Kuka kukin on 1978 Luokka:Suomalaiset maataloustieteilijät Luokka:Valtionlaitosten johtajat‎ Luokka:Suomalaiset professorit Luokka:Vuonna 1924 syntyneet Luokka:Vuonna 2012 kuolleet
Salamon Levämäki

Salamon Levämäki (13. joulukuuta 1881 Joutsa - 10\. lokakuuta 1927 Helsinki) oli Kotimaisen Työn Liiton sihteeri ja sen omistaman kustannusyhtiön toimitusjohtaja sekä Suomen liikeapulaisten liiton puheenjohtaja. Levämäen vanhemmat olivat maanviljelijä Kalle Levämäki ja Amanda Svala ja puoliso vuodesta 1903 Anna Alina Kuitunen (k. 1928). Levämäki meni 16-vuotiaana töihin kauppaliikkeeseen Mikkelissä, kävi 1900-luvun alussa kauppakoulukurssin, tutustui kaupankäyntiin Ruotsissa, Saksassa ja Venäjällä ja toimi kauppamatkustajana. Helsinkiin siirryttyään hänestä tuli 1914 perustetun Kotimaisen Työn Liiton sihteeri ja Kotimaisen Työn Kustannus Oy:n toimitusjohtaja. Hän toimi myös kauppa- ja teollisuuskomissionin kirjallisen toimiston päällikkönä 1918-1919. Hän oli Suomen liikeapulaisten järjestäytymisen uranuurtaja, johdettuaan heidän liittonsa perustavaa kokousta 1909 ja toimittuaan liiton puheenjohtajana 19019-1910 sekä 1917-1923. Hän toimi myös Suomen teollisuustoimihenkilöiden liiton puheenjohtajana 1920-1921 ja osallistui toimihenkilöiden ammatillisen keskusjärjestön perustamista koskevaan aloitteeseen. Levämäki oli aktiivinen Nuorsuomalaisen Puolueen ja Kansallisen Edistyspuolueen toiminnassa, tunnettu puhuja ja ahkera kirjoittaja. Hän kuoli keuhkotautiin vain 45-vuotiaana. Salamon Levämäen poika oli Säästöpankkiliiton toimitusjohtajana 1940-luvulta 1970-luvulle toiminut Lauri Levämäki. ==Lähteet== Luokka: Suomalaiset ammattiyhdistysjohtajat Luokka: Suomalaiset järjestöjohtajat Luokka: Suomalaiset virkamiehet Luokka: Vuonna 1881 syntyneet Luokka: Vuonna 1927 kuolleet
WTC räjähtää

__NOTOC__ WTC räjähtää on punkyhtye Kakka-hätä 77:n toinen EP-levy. Se julkaistiin 22. maaliskuuta 2007 levymerkillä Combat Rock Industry. Albumi nousi Suomen virallisen singlelistan sijalle 11. == Kappaleet == # # # # # # # == Kokoonpano == * Teemu Bergman – laulu, kitara * Janne – kitara, taustalaulu * Juuso – basso * Mirko – rummut === Tuotanto === * Jori Kakkahätä – äänittäjä * Jyrki Nissinen – kansikuva == Arvostelut == * Desibeli.net: Desibeli.net: Levyarvio == Lähteet == == Aiheesta muualla == * WTC räjähtää discogs.com -sivustolla * WTC räjähtää finnmusic.net -sivustolla Luokka:Kakka-hätä 77:n albumit Luokka:Vuoden 2007 EP:t
Suudelma (Auguste Rodin)

Suudelma on ranskalaisen Auguste Rodinin luoma marmoriveistos, jossa on kaksi toisiinsa kietoutunutta ihmistä suutelemassa. Se on näytteillä Musée Rodinissa Pariisissa. == Lähteet == Luokka:Veistokset Luokka:Ranskan taide Luokka:Pariisin nähtävyydet
Söderblom

Söderblom on muun muassa seuraavien henkilöiden sukunimi: * Elmer Söderblom (s. 2001), ruotsalainen jääkiekkoilija * Erik Söderblom (s. 1958), suomalainen teatteri- ja oopperaohjaaja * Jan Söderblom (s. 1970), suomalainen viulisti ja kapellimestari * Nathan Söderblom (s. 1866–1931), ruotsalainen teologi, uskontotieteilijä ja arkkipiispa, Nobelin rauhanpalkinnon saaja * Tor Arne, oik. Söderblom (s. 1934), suomalainen taidemaalari * Ulf Söderblom (1930–2016), suomalainen kapellimestari.
Kakkahätä tappaa

__NOTOC__ Kakkahätä tappaa on punkyhtye Kakka-hätä 77:n ensimmäinen EP-levy. Se julkaistiin syyskuussa 2006 levymerkillä Deaf Forever Records. == Kappaleet == # # # # # # # == Kokoonpano == * Teemu Bergman – laulu, kitara * Janne – kitara * Juuso – basso * Mirko – rummut === Tuotanto === * Jori Kakkahätä – äänittäjä * Jyrki Nissinen – kansikuva == Aiheesta muualla == * Kakkahätä tappaa discogs.com -sivustolla * Kakkahätä tappaa finnmusic.net -sivustolla Luokka:Vuoden 2006 EP:t Luokka:Kakka-hätä 77:n albumit
Kakka-hätä 77 / Kivesveto Go Go

Kakka-hätä 77 / Kivesveto Go Go on punkyhtyeiden Kakka-hätä 77:n ja Kivesveto Go Gon split-single, joka julkaistiin elokuussa 2008. Siitä julkaistiin 400:n kappaleen painos sekä 100:n kappaleen käsinnumeroitu painos vaihtoehtoisella kansikuvalla. == Kappaleet == #Kakka-hätä 77: #Kivesveto Go Go: Min koti, sin koti == Kokoonpano == ;Kakka-hätä 77 * Teemu Bergman – laulu, kitara * Janne – kitara * Juuso – bassokitara * Mirko – rummut ;Kivesveto Go Go * Sumo – laulu, kitara * Mäntynen – kitara * Mannonen – bassokitara * Kärkkäinen – rummut == Aiheesta muualla == * Kakka-hätä 77 / Kivesveto Go Go discogs.com -sivustolla Luokka:Vuoden 2008 split-albumit Luokka:Kakka-hätä 77:n albumit Luokka:Kivesveto Go Gon albumit
Tauno Vesala

Tauno Vesala (26. elokuuta 1932 Pyhäjärvi Vpl. – 15. marraskuuta 1984) oli suomalainen toimittaja ja kirjailija. Vesala työskenteli vuoteen 1972 saakka metsä- ja tietöissä sekä oli rakennusalalla toimien elementtihitsaajana, kaivinkoneenkuljettajana ja työnjohtajana. Hän toimi sittemmin kulttuurilehti Pohjoisen toimittajana ja kirjailijana ja oli myös mukana kunnallispolitiikassa. Vesala asui muun muassa Oulussa ja Oulunsalossa. Kirjasampo.fi : Tauno Vesala == Teoksia == * Vallankätkentäjuttu. Gummerus 1972 * Hevoskuuri : novelleja. Tekijä, Oulu 1974 == Palkinnot == * Valtion tiedonjulkistamispalkinto 1974 kirjasta Vallankätkentäjuttu == Lähteet == Luokka:Suomalaiset toimittajat Luokka:Suomalaiset kirjailijat Luokka:Vuonna 1932 syntyneet Luokka:Vuonna 1984 kuolleet
Knud V. Engelhardt

Knud Valdemar Engelhardt (11. helmikuuta 1882 Kööpenhamina – 15. huhtikuuta 1931 Frederiksberg) oli tanskalainen arkkitehti, muotoilija, typografi, kalligrafi ja graafinen suunnittelija. Hänen elämäntyönsä valittiin vuonna 2006 osaksi Tanskan kulttuurikaanonia. Engelhardt valmistui teknillisestä koulusta, opiskeli sitten kolme lukukautta arkkitehtuuria Tanskan kuninkaallisessa taideakatemiassa vuoteen 1911 saakka, kunnes päätti vaihtaa pääainetta ja opiskella taidemaalari Joakim Skovgaardin johdolla. Näinä vuosina Engelhardtilla oli jo oma vuonna 1909 perustettu piirustuskoulu, jossa hän opintojensa ohella opetti. Skovgaardin ohella toinen Engelhardtin nuoruuden esikuva oli arkkitehti-muotoilija Thorvald Bindesbøll. Engelhardt muotoili muun muassa liikenneopasteita ja niissä tarvittavia kirjasintyyppejä, raitiovaunuja, mainospylväitä, keramiikan polttouuneja, logoja, exlibriksiä, kirjoja ja muita painotuotteita sekä aterimia. == Kuvia == File:Danmarks Lærerforenings logo.jpg|Tanskan opettajajärjestön logo. File:Advertising column by Engelhardt.JPG|Engelhardtin ulkomainostorni. File:Øxnevej, Gentofte skilt.jpg|Gentoften katukilpiä. ==Lähteet== Luokka:Tanskalaiset arkkitehdit Luokka:Tanskalaiset muotoilijat Luokka:Vuonna 1882 syntyneet Luokka:Vuonna 1931 kuolleet
Eleusinion

Eleusinion (, ) oli antiikin aikainen Demeterille omistettu kreikkalainen temppeli ja siihen liittynyt pyhäkköalue Ateenassa Kreikassa. Se sijaitsi Agoran kaakkoislaidalla Panathenaia-juhlan tien itäpuolella ja Akropoliin pohjoisrinteellä. Temppeliä käytettiin erityisesti vuosittaisten Eleusiin mysteerien aikana. == Historia == Temppeli oli rakennettu noin vuonna 490–480 eaa. ja se korvasi paikalla olleen varhaisemman, noin 550 eaa. rakennetun aidatun ulkoilmapyhäkön. Temppeli oli Demeterin ja Korēn eli Persefonen Eleusiissa sijainneen päätemppelin Telesterionin vastine Ateenassa. Siinä säilytettiin Eleusiin mysteerien pyhiä esineitä silloin kun ne olivat Ateenassa. Esineet kannettiin vuosittain Eleusiista Ateenaan päivää ennen juhlan alkua, ja ne olivat Ateenassa juhlan viiden ensimmäisen päivän ajan. Tämän jälkeen ne kannettiin mysteerien suuressa juhlakulkueessa takaisin Eleusiihin Pyhää tietä pitkin. Eleusiin pyhien esineiden lisäksi rakennuksessa säilytettiin mahdollisesti myös muita juhlakulkueessa tarvittuja esineitä juhlien välisenä aikana. Mysteerien jälkeen Ateenan bule eli neuvosto kokoontui Eleusinionissa tarkastaakseen, kuinka mysteerien järjestäminen oli sujunut. Tällöin tarkastettiin muun muassa se, oliko kukaan käyttäytynyt epäkunnioittavasti mysteerejä kohstaan. Rakennusta käytettiin todennäköisesti myös Demeterin ja Persefonen kunniaksi vietetyssä naisten Thesmoforia- juhlassa. Temppeli tuhoutui herulien hyökkäyksessä vuonna 267. Agoran kaivauksia suorittava American School of Classical Studies at Athens eli Yhdysvaltain arkeologinen instituutti Ateenassa on kaivanut pyhäkön alueella erityisesti 1930-luvulla sekä vuosina 1959–1960. Ainoastaan osa laajasta alueesta on kaivettu esiin, sillä sen itäosa jää Plákan kaupunginosan talojen alle. Pyhäkön rakennuksista on säilynyt lähinnä perustuksia. == Rakennus == Temppelin koko oli noin 11 x 17,7 metriä. Sen sisäänkäynti oli etelässä ja adyton eli kaikkein pyhin, jossa mysteerien pyhiä esineitä säilytettiin, pohjoispäässä. Temppeliin liittyi laajempi suorakulmainen pyhäkköalue, jonka keskellä temppeli oli. Pausaniaan mukaan pyhäkköalueella oli myös muun muassa Triptolemoksen temppeli. Pyhäkön aitaus oli 0,9 metriä paksu ja korkeimmillaan 6 metriä korkea. Thukydideen mukaan se olikin kaupungin harvoja paikkoja, joka voitiin sulkea turvallisesti. Noin vuonna 325 eaa. pyhäkön sisäänkäynti korvattiin hienommalla propylonilla. 100-luvun puolessa välissä pyhäkköä laajennettiin etelään päin muun muassa doorilaistyylisellä portiikilla. Temppelin itäpuolella oli noin 15 x 2 metrin kokoinen jalusta, jolla oli niin kutsuttuja attikalaisia steeloja eli kivipylväitä, jotka oli pystytetty hautajaisten vuoksi tai muistoksi. Hermien turmelemisen tapauksen jälkeen luettelo siihen syyllistyneiden myytäväksi määrätystä omaisuudesta kiinnitettiin näihin pylväisiin. == Lähteet == == Aiheesta muualla == Luokka:Agora (Ateena) Luokka:Antiikin Ateenan temppelit Luokka:Kreikan entiset rakennukset ja rakennelmat
Akademisk Boldklub

Akademisk Boldklub (yleisesti lyhyemmin AB) on tanskalainen jalkapalloseura Gladsaxenin kunnasta, joka on osa Tanskan pääkaupunkialuetta. AB on yksi Tanskan historian menestyneimpiä seuroja yhdeksellä mestaruudellaan. Se pelaa nykyään kolmanneksi korkeimmalla sarjatasolla 2. divisioonassa. Pääsarjassa seura pelasi viimeksi kaudella 2003–2004. ==Mestaruudet== * Tanskan mestaruus: 1919, 1921, 1937, 1943, 1945, 1947, 1951, 1952, 1967. * Tanskan cup: 1999 ==Lähteet== Luokka:Tanskalaiset jalkapalloseurat
Pyhä tie (Attika)

Pyhä tie () oli antiikin aikainen tie Attikassa Kreikassa. Se johti Ateenan Kerameikoksesta Eleusiihin. Tietä kutsuttiin pyhäksi, koska sitä pitkin kulki vuosittainen kulkue Eleusiin mysteereihin. Joidenkin tutkijoiden mukaan kyseessä olisi koko Euroopan vanhin tie. == Reitti == Tie alkoi Ateenan luoteisesta Kerameikoksen kaupunginosasta Ateenan kaupunginmuurin Pyhältä portilta, joka sijaitsi lähellä Pompeion-rakennusta ja Dipylon-porttia. Tie suuntautui kaupungista luoteeseen ohi Skironin ja kulki nykyisten Aigáleon ja Chaïdárin kautta. Tämän jälkeen se kulki Aigaleos (nyk. Aigáleo) ja Poikilon Oros (nyk. Poíkilo) -vuorten välistä ja ohitti Apollon Dafneioksen temppelin, joka sijaitsi nykyisen Dafnín luostarin paikalla. Temppeliltä Pyhä tie jatkoi ohi Afroditelle omistetun pyhäkön Eleusiinlahden rannalle nykyiseen Skaramagkásin kylään, josta se kiersi Eleusiihin pitkin lahden rantaa ohittaen Rheitos-järven (nyk. Koumoundoúros). Eleusiin itäpuolella Gefyrassa tie ylitti Kefissos-joen siltaa pitkin. Keisari Hadrianus rakennutti sen uudelleen roomalaisella kaudella nelikaariseksi sillaksi. Tie päättyi Eleusiin Telesterionille eli Demeterin temppelille, joka oli Eleusiin mysteerien keskus. Tien pituus oli noin 22 kilometriä. == Historia == Eleusiin Suurten mysteerien kulkue alkoi vuosittain syksyllä Boedromion-kuun yhdeksäntenä päivänä Agoralla sijainneelta Eleusinionilta, ja suuntautui kohti Eleusista tietä pitkin. Eleusiin Pyhä tie on merkittävin kaikista antiikin aikaisista pyhistä teistä, jotka saivat kyseisen nimen uskonnollisten kulkueidensa ansiosta. Tietä käytettiin kuitenkin luonnollisesti myös tavallisena tienä ja se oli pääreitti Ateenasta Thriasionin tasangolle ja edelleen kohti Megaraa, Korintin kannasta ja Peloponnesosta. Nykyisen Ateenan kaupungin valtaväyliin kuuluva Ierá Odós, joka kulkee kaupungin keskustasta Aigáleoon ja Chaïdáriin suunnilleen samaa reittiä, on nimetty Pyhän tien mukaan. == Löydökset == Tien alkuosa erottuu selvästi Kerameikoksen arkeologisella alueella, jossa se kulkee pitkin Eridanos-joen vartta. Muualla tien kiveystä on löydetty muun muassa Aigáleosta sekä Skaramagkásista. Aigáleon osuus sijaitsee Estavroménoksen aukiolla Aigáleon metroaseman lähellä. Se löytyi Ateenan metron Linjan 3 laajennustöiden yhteydessä. Osuuden pituus on 27,7 metriä ja tien leveys kyseisessä kohdassa 5,3–5,9 metriä. Tie kulkee itä-länsisuunnassa vain hieman nykyisen tien pohjoispuolella. Tien kiveyksestä on erotettu viisi historiallista kerrostumaa, joissa on käytetty erilaisia kiviä. Viimeisessä vaiheessa on erotettavissa kärrynpyörien muodostamia uria. Tien kummaltakin puolelta on löydetty antiikin teille tyypilliseen tapaan hautoja ja hautamuistomerkkien jäänteitä. Arkeologinen kohde on katettu ja avattiin virallisesti vuonna 2012. == Lähteet == == Aiheesta muualla == Luokka:Aigáleo Luokka:Antiikin Ateenan tiet Luokka:Antiikin Attika Luokka:Arkeologiset kohteet Attikassa Luokka:Chaïdári Luokka:Eleusis
Kakka-hätä 77 / Seksihullut

Kakka-hätä 77 / Seksihullut on punkyhtyeiden Kakka-hätä 77:n ja Seksihullujen split-EP, joka julkaistiin vuonna 2008. Albumi julkaistiin 7" vinyylinä levymerkillä Airiston punk-levyt. Siitä julkaistiin kaksi 250:n kappaleen painosta erilaisilla kansikuvilla. == Kappaleet == ;Kakka-hätä 77 # # # ;Seksihullut # * Mistä lapset tulevat? #Tein lapsen #Jouduin TYKSiin #Tapellaanko? == Kokoonpano == ;Seksihullut * Sirpa – laulu * Jyrki – laulu, kitara * Jarkko – kitara * Tuuli – bassokitara * Vilu – rummut * Lauri Kujasalo – äänittäjä ;Kakka-hätä 77 * Teemu Bergman – laulu, kitara * Janne – kitara * Juuso – bassokitara * Mirko – rummut * Jori Kakkahätä – äänittäjä == Aiheesta muualla == * Kakka-hätä 77 / Seksihullut finnmusic.net -sivustolla * Kakka-hätä 77 / Seksihullut discogs.com -sivustolla Luokka:Vuoden 2008 split-albumit Luokka:Kakka-hätä 77:n albumit Luokka:Seksihullujen albumit
Răzvan Martin

Răzvan Constantin Martin (s. 22. joulukuuta 1991 Cluj-Napoca) on romanialainen painonnostaja. Martin on 158 senttimetriä pitkä. Martin sijoittui Lontoon kesäolympialaisissa 2012 kolmanneksi 69 kilogramman painoluokassa, mutta tuli myöhemmin hylätyksi dopingin takia. Hänen Lontoossa antamansa dopingnäytteet tutkittiin myöhemmin uudelleen ja hän menetti pronssimitalinsa vuonna 2020. Vuoden 2012 EM-kilpailuissa Antalyassa Martin sijoittui 77-kiloisissa alun perin toiseksi, mutta Erkand Qerimaj'n kärähdettyä dopingista Martin nousi voittajaksi. Vuosien 2011, 2017 ja 2018 EM-kilpailuissa hän saavutti hopeaa. Vuonna 2009 Martin voitti nuorten EM-kultaa sekä MM-pronssia ja seuraavana vuonna nuorten MM-kultaa.http://www.iwf.net/results/athletes/?athlete=martin- razvan-constantin-1991-12-22&id;=2589 Martin sai huhtikuussa 2013 kahden vuoden kilpailukiellon Stanozolol-aineen käytöstä.http://www.iwf.net/anti- doping/sanctions/ Kilpailukielto umpeutui vuoden 2015 huhtikuussa. == Lähteet == Luokka:Romanialaiset painonnostajat Luokka:Dopingrikkomuksesta tuomitut romanialaiset Luokka:Dopingrikkomuksesta tuomitut painonnostajat Luokka:Vuonna 1991 syntyneet Luokka:Elävät henkilöt
Paattanlammi

Paattanlammi eli Paattanlampi on Pirkanmaalla Parkanossa Koskenkylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Paattanlammi on osa Kovesjoen yläosan aluetta. == Maantietoa == Lammen pituus on 500 metriä, leveys 250 metriä ja sen pinta-ala on 8,3 hehtaaria. Se sijaitsee Paattankankaan ja Kovesjoen välissä ja toisaalta myös Kotojärven Heinilammen välissä. Sen itäranta on kallioinen ja länsirantaan rajautuu kangasmetsä. Pohjois- ja etelärannat ovat suota, joiden suo-ojat laskevat lampeen. Lammen oma laskuoja lähtee sen eteläpäästä ja se laskee 300 metrin jälkeen ojitetulle suolle, joka rajautuu Kovesjokeen. Lammessa on yli 30 metriä pitkä asumaton saari. Rantaviivan pituus on 1,5 kilometriä. Rantaan on rakennettu viisi vapaa-ajan asuntoa, joille pääsee Häädetjärvelle johtavalta tieltä. == Historiaa == Vanhan 1800-luvun pitäjänkartan mukaan lampi oli nimeltään "Alanen Paatanlampi" erotukseksi pohjoisemmasta "Ylinen Paatanlammesta", jota kutsutaan nykyään Heinilammeksi. Joissakin kartoissa esiintyvä "Paalanlampi" lienee kirjoitusvirhe. Lammen eteläpäästä lähti pieni oja, mutta sen voima ei riittänyt Kovejoelle saakka. Lampi oli autio. == Lähteet == Luokka:Kovesjoen yläosan alue Luokka:Parkanon järvet
Jorma Pilke

Jorma Pilke (s. 1. huhtikuuta 1943 Helsinki) on suomalainen toimittaja, mediakouluttaja ja eläkkeellä oleva Yleisradion entinen ohjelmapäällikkö.Nuorisokirjailijat : Jorma Pilke Pilke toimi Yleisradiossa nuortenohjelmien toimittajana ja päällikkönä 1964–1991, ja sen jälkeen hän oli Yleisradiossa digitaalisen median kehittämis- ja päällikkötehtävissä 1992–2006. Pilke oli muun muassa kehittämässä Nettiradio Mikaelia.Jorma Pilke LinkedIn Eläkkeelle jäätyään Pilke on ollut mukana erilaisissa mediakasvatus- ja verkkodemokratiaprojekteissa. Hän oli mukana perustamassa Suomen Verkkodemokratiaseuraa, joka pyrki edistämään avoimen datan hyväksikäyttöä ja visualisointia. Toinen Pilkkeen vetämistä hankkeista on nuorille tarkoitettu Curly-verkkolehti. Pilke on kirjoittanut radiokuunnelmia sekä sketsejä radion nuortenohjelmiin. Hän on kirjoittanut myös veneilyalan lehtiin sekä tehnyt useita artikkeleita nuorisotyötä käsitteleviin kirjoihin ja julkaisuihin. Pilke oli mukana Yleisradion 1990-luvulla tuottamassa poliittisessa satiirisarjassa Iltalypsy erikoistoimittaja Aimo Surakkana 15. tammikuuta 1994 - 7. huhtikuuta 2001. == Radiokuunnelmia == * Salamasyöksyjät vauhdissa: sketsikuunnelma. * Omituiset vappupallot: satukuunnelma lapsille. * Syyssysäys: sketsikuunnelma. * Koululaisagentti iskee: seikkailukuunnelma. * Seikkailu talventorjuntapäämajassa: seikkailukuunnelma. * Joulupukin kadonnut lahjasäkki: pienoiskuunnelma * Vaihdeviihdettä vapaasti: sketsikuunnelma * Katamaraani: seikkailukuunnelma * Seikkailu Lapissa: 3-osainen nuorten seikkailukuunnelma * Rahtilento 378: 2-osainen kuunnelma nuorille. 1976 == Muuta kirjallista tuotantoa == * Visailua koululaisille. WSOY 1970 == Palkinnot == * Valtion tiedonjulkistamispalkinto 1975 Yleisradion nuortenohjelmista == Lähteet == == Aiheesta muualla == * Jorma Pilke avoimen datan ja nuorten puolesta, YLE Lappi 16.3.2012 Luokka:Suomalaiset radiotoimittajat Luokka:Ylen toimittajat Luokka:Vuonna 1943 syntyneet Luokka:Elävät henkilöt
Ei tää lama päähän käy

Ei tää lama päähän käy on punkyhtye Kakka-hätä 77:n järjestyksessään kolmas EP-levy. Se julkaistiin elokuussa 2009 levymerkillä Combat Rock Industry. Albumi nousi Suomen virallisen singlelistan sijalle 3. EP:stä on julkaistu neljä eri painosta, joissa kansikuvissa esiintyvät Jyrki Katainen, Alexander Stubb, Ben Zyskowicz ja Sauli Niinistö. == Kappaleet == # # # # # # == Kokoonpano == * Teemu Bergman – laulu, kitara * Janne – kitara * Juuso – bassokitara * Mirko – rummut * Jori Kakkahätä – äänittäjä * Jyrki Nissinen – kansikuvathttp://www.lammaszine.fi/arviot/levyarviot/kakkahata-77-ei-taa-lama- paahan-kay/ == Arvostelut == * Lammaszine: positiivinen == Aiheesta muualla == * Ei tää lama päähän käy discogs.com -sivustolla * Ei tää lama päähän käy finnmusic.net -sivustolla == Lähteet == Luokka:Vuoden 2009 EP:t Luokka:Kakka- hätä 77:n albumit
Kaukkaanlampi

Kaukkaanlampi on Keski-Suomessa Jyväskylän Oravasaaren kylässä sijaitseva lampi. == Maantietoa == Lammen pinta-ala on 25 hehtaaria, se on 900 metriä pitkä ja 450 metriä leveä. Se sijaitsee Märännysmäen ja Hyppyriäisenmäen pohjoispuolella sijaitsevassa matalassa laaksossa. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,54 miljoonaa kuutiometriä. Sen keskisyvyys on 2,2 metriä ja suurin syvyys on 3,8 metriä, joka saavutetaan järven keskiosassa. Lammen rantaviivan pituus on 2,3 kilometriä ja sen rannat ovat metsämaata, joka katkeaa kolmesta kohdasta pellonreunaksi. == Vesistösuhteet == Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) järvi kuuluu. Järven vedenpinnan korkeus on 82,8 metriä mpy. Sen kaakkoisrannassa on karttaan merkitty lähde, jonka vedet valuvat järveen. Järveen laskee luontainen puro etelästä mäkien välisestä laaksosta. Puron valuma-alueen latvajärviä ovat esimerkiksi Iso Iilijärvi, Pieni Salmijärvi, Iso Salmijärvi ja Kivikeskus. Järven laskujoki on Pienijoki, joka lähtee järven koillispäästä. Se laskee alle 500 metrin päässä Leppäveden Oravasaarenselän Kaukkaanlahteen. Oja alittaa matkallaan valtatien 4 ja seututien 644. == Historiaa == Vuoden 1963 peruskartassa on järvi eteläosastaan lähes kokonaan peltomaiden ympäröimänä. Pellot kuuluvat kahdelle maatilalle, joille tulee tie nykyiseltä seututieltä. Järven koillisrannassa on jo yksi kesämökki. Vuoden 1985 karttaan mennessä on rannoille rakennettu kolme muuta mökkiä. Vuoteen 1985 asti on kartoissa ilmoitettu vedenpinnan korkeudeksi 83,4 metriä mpy. Jossakin vaiheessa tämän jälkeen on järvessä toimitettu järvenlasku, sillä nykinen pinnankorkeus on 82,8 metriä mpy. eli 0,6 metriä alempana. == Lähteet == Luokka:Leppäveden alue Luokka:Jyväskylän järvet
Majajärvi (Jyväskylä, Ruoke)

Majajärvi on Keski-Suomessa Jyväskylässä Ruokkeen lähellä sijaitseva järvi. == Maantietoa == Järven pinta-ala on 5,7 hehtaaria, se on 600 metriä pitkä ja 150 metriä leveä. Se on muodostunut Ylä-Tuomiojärven alapuolelle kahden mäen väliseen kapeikkoon. Etelärannat ovat Majamäen rinteitä ja koillisrannat laskevat vieläkin jyrkemmin järveen. Järvessä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,23 miljoonaa kuutiometriä. Sen keskisyvyys on 4,1 metriä ja suurin syvyys on 10,2 metriä. Syvin kohta sijaitsee järven keskellä. Järven rantaviivan pituus on 1,4 kilometriä ja sen rannat ovat metsämaata. Järven pohjois- ja länsirannoilla on kiinteää haja-asutusta ja pari vapaa-ajan asuntoa. niille tulee tiet yhdystieltä 16685. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma- alueeseen (14.293) järvi kuuluu. Järven vedenpinnan korkeus on 113,8 metriä mpy. Siihen ei ole johdettu metsäojia, mutta Ylä-Tuomiojärvestä tulee puro, joka virtaa edelleen Myllyjärveen. Puro on yläjuoksulla nimeltään Koskelanoja ja alajuoksulla Syväoja. Oja laskee lopulta Tuomiojärveen. == Lähteet == Luokka:Syväojan valuma-alue (Jyväskylä) Luokka:Jyväskylän järvet
Terbium(III)bromidi

Terbium(III)bromidi (TbBr3) on terbiumin ja bromidi-ionien muodostama epäorgaaninen yhdiste. Tällä ja muilla terbiumin yhdisteillä on poikkeavia magneettisia ominaisuuksia, joita mahdollisesti voidaan käyttää eksoottisissa materiaaleissa, kuten magnetostriktiivisissä seoksissa. Terbium-bromi- deuteridi on mahdollisesti spin-lasimateriaali. == Lähteet == == Aiheesta muualla == * PubChem: Terbium(III) bromide * Sigma Aldrich: Terbium(III) bromide anhydrous, powder, 99.99% trace metals basis Luokka:Bromidit Luokka:Terbiumyhdisteet
Ulf (jaarli)

Ulf Thorgilsson (n. 993 – 31. joulukuuta 1026) oli Tanskan jaarli. Hän oli ehkä Torgils Sprakaläggin poika. Ulf oli naimisissa Tanskan prinsessa Estrid Svenintyttären kanssa. Kuningas Knuut Suuri murhautti Ulfin vuonna 1026. Luokka:Jaarlit Luokka:Tanskalaiset henkilöt
Huoltoasemalle unohdettu mies

Huoltoasemalle unohdettu mies on punkyhtye Kakka-hätä 77:n toinen studioalbumi, joka julkaistiin kesäkuussa 2011 levymerkillä Stupido Records. Albumi nousi Suomen virallisen listan sijalle 27. == Vastaanotto == Albumi sai hyvän vastaanoton. Rumban Mervi Vuorela kommentoi albumin tiimoilta yhtyeen olevan “2000-luvun nerokkain punkbändi, eikä se itse edes ymmärrä sitä”. Sekä Rumba että Nuorgam mainitsi albumin pureutuvan voimakkaasti 2000-luvun epäkohtiin. == Kappaleet == # # # # # # # # # # # # # # # # == Kokoonpano == * Teemu Bergman – laulu, kitara * Janne – kitara, laulu * Juuso – basso * Mirko – rummut, laulu == Arvostelut == * Diyturku.net: positiivinenDiyturku.net * Nuorgam: 77/100 * Rumba: * Soundi: Soundi == Aiheesta muualla == * Huoltoasemalle unohdettu mies finnmusic.net -sivustolla == Lähteet == Luokka:Kakka-hätä 77:n albumit Luokka:Vuoden 2011 albumit
Ilin kazakkien autonominen prefektuuri

Ilin kazakkien autonominen prefektuuri (, , ) on autonominen prefektuuri Kiinan Xinjiangin uiguurien autonomisen alueen pohjoisosassa. Prefektuurin pinta-ala on 269 502 neliökilometriä (suoraan hallinnossa olevien piirikuntatason alueiden pinta-ala on 56 623 neliökilometriä). Väkiluku vuonna 2010 oli 4,3 miljoonaa (suoraan hallinnossa olevien piirikuntatason alueiden väkiluku oli 2,48 miljoonaa). Prefektuurin päähallintopaikka on Yining, joka sijaitsee linnuntietä noin 510 kilometriä autonomisen alueen pääkaupunki Ürümqistä länteen. == Hallinnollinen jako == Ilin autonominen prefektuuri hallinnoi kahden prefektuurin lisäksi suoraan 11 piirikuntatason aluetta (numerointi kuten oheisessa kuvassa): ; Prefektuurit (2) * Altayn prefektuuri (violetilla kuvassa) * Tarbagatayn prefektuuri (punaisella kuvassa) ; Piirikuntatason kaupungit (3) * 1. Yining (Gulja) * 2. Kuytun * Khorgos (ei numeroitu kuvassa) ; Piirikunnat (7) * 3. Yiningin piirikunta * 4. Huocheng * 5. Gongliu (Tokkuztara) * 6. Xinyuan (Künes) * 7. Zhaosu (Mongolküre) * 8. Tekes * 9. Nilka ; Autonominen piirikunta (1) * 10. Qapqalin xibejen autonominen piirikunta == Väestö == Vuonna 2014 autonomisen prefektuurin suoraan hallinnossa olevien piirikuntatason alueiden väkiluku oli 3 009 104. Etninen ryhmä väkiluku prosenttimäärä (%) Han-kiinalaiset 1 099 990 36,56 Uiguurit 770 385 25,6 Kazakit 634 854 21,1 Hui-kiinalaiset 326 416 10,85 Mongolit 35 377 1,18 Xibet 32 617 1,08 Kirgiisit 20 082 0,67 Uzbekit 7 575 0,25 Mantšut 4 034 0,13 Venäläiset 1 575 0,05 Tataarit 1 301 0,04 Daguurit 522 0,02 Tadžikit 140 0,005 Muut 74 236 2,47 == Galleria == Yining.jpg|Yiningin kaupunkimaisemaa. Ilipicture.jpg|Maisemaa Ilin laaksossa. Chinese-Kazakh Khorgas border.jpg|Khorgosin raja-asema. == Lähteet == == Aiheesta muualla == Luokka:Xinjiangin prefektuurit Luokka:Kiinan autonomiset prefektuurit Luokka:Kazakit
Pallig Tokesen

Pallig Tokesen (noin 975 - 13. marraskuuta 1002) oli Devonshiren jaarli. Hänen vanhemmistaan ei ole täysin varmaa tietoa, mutta Gorm Vanha oli ainakin hänen isoisänsä. Hän sai surmansa 13. marraskuuta 1002 Pyhän Bricen päivän verilöylyssä, yhdessä vaimonsa Gunhilden kanssa. Verilöyly oli Ethelred II Neuvottoman isku Englantiin asettuneita tanskalaisia vastaan. Luokka:Jaarlit Luokka:Keskiajan henkilöt Luokka:Brittiläiset aateliset Luokka:Tanskalaiset henkilöt Luokka:Tanskan keskiaika Luokka:Devonin historia Luokka:900-luvulla syntyneet Luokka:Vuonna 1002 kuolleet
Jonas Mikaelsson Behm

Jonas Mikaelsson Behm (1580−1640) oli Gävlen pormestari vuosina 1631−1635. Hänet mainitaan jo 1611 Gellen oikeuspormestarina. Hänen isänsä oli vuorimies Mikael Behm. Suku oli kotoisin Böömistä. Hänen vaimonsa isä Daniel Kröger oli aikalaiskirjoitusten mukaan Gävlen rikkain mies. Jonas Mikaelsson Behmin poika Daniel aateloitiin vuonna 1650 nimellä Behmer. Luokka:Ruotsalaiset henkilöt Luokka:Pormestarit Luokka:Vuonna 1580 syntyneet Luokka:Vuonna 1640 kuolleet
Søren Kragh-Jacobsen

Søren Kragh-Jacobsen (s. 2. maaliskuuta 1947 Kööpenhamina) on tanskalainen elokuvaohjaaja, muusikko ja lauluntekijä. Hän teki 1980- ja 1990-luvuilla palkittuja nuorten- ja lastenelokuvia ja oli 1990-luvun lopulla yksi elokuvanteon keinojen yksinkertaisuutta korostavan Dogma 95 -ryhmän jäsenistä. 2010-luvulla Kragh-Jacobsen on toiminut Rumle Hammerichin ohella toisena ohjaajana televisiosarjassa Vallan linnake. Kragh-Jacobsen tuli nuoruudessaan tunnetuksi muusikkona ja pääsi sitten opiskelemaan elokuvakouluun Prahaan. Sieltä palattuaan hän alkoi ohjata nuorten- ja lastenelokuvia, joita Tanskan elokuvapolitiikka oli alkanut voimakkaasti suosia. Hänen ensimmäinen pitkä elokuvansa oli Hans Hansenin samannimiseen romaaniin perustuva Tahdotko nähdä nätin napani? (Vil du se min smukke navle? 1978), joka kertoo murrosikäisistä koululaisista. Kansainvälistäkin suosiota sai kiusatusta pikkupojasta kertova, Ole Lund Kirkegaardin romaaniin perustuva Kumi-Tarzan (Gummi-Tarzan, 1981), joka vuonna 2006 valittiin mukaan Tanskan kulttuurikaanonin lastenkulttuuriosioon . Kragh-Jacobsenin myöhempiä elokuvia ovat Emman tarina (Skyggen af Emma, 1988) ja St. Petrin sankarit (Drengene fra Sankt Petri, 1991). Kansainvälistä huomiota sai kolmantena Dogma-elokuvana valmistunut Mifune (Mifunes sidste sang, 1999). Vuonna 2003 Kragh-Jacobsen toi ensi-iltaan elokuvan Skagerrak, joka Mifunen tavoin ei kerro enää lapsista ja teini- ikäisistä vaan nuorista aikuisista naisista. ==Palkintoja== Kragh-Jacobsenin elokuvat Kumi-Tarzan, Emman tarina ja Mifune palkittiin Bodil-palkinnolla vuosiensa parhaina tanskalaiselokuvina. Mifune voitti Berliinin elokuvajuhlien Hopeisen karhun ja yleisöpalkinnon. Vallan linnake sai vuonna 2012 parhaan ulkomaisen sarjan Bafta-palkinnon. Monilla festivaaleilla on palkittu myös Kragh-Jacobsenin englanninkielinen nuortenelokuva The Island on Bird Street (1997). ==Lähteet== ==Aiheesta muualla== * * Luokka:Tanskalaiset elokuvaohjaajat Luokka:Tanskalaiset muusikot Luokka:Vuonna 1947 syntyneet Luokka:Elävät henkilöt
Splash!

Splash! oli keväällä 2013 Nelonen-kanavalla esitetty viihdeohjelma, jossa 18 julkisuudesta tuttua henkilöä kisasi uimahyppykisan voitosta. Ohjelmaa lähetettiin suorana Helsingin Mäkelänrinteen uimahallista.Splash! alkaa perjantaina Nelosella Splash! on Nelosen huikea kevätuutuus! Juontajina toimivat Ellen Jokikunnas ja Sebastian Rejman. Tuomareina toimivat Joona Puhakka, Rosa Meriläinen ja Janne Kataja. Valmentajina hyppääjille toimivat Sirja Rytkönen, Ville Vahtola ja Juha Ovaskainen. Kilpailijat olivat Martina Aitolehti, Esko Eerikäinen, Claudia Eve, Tape Valkonen, Anni Uusivirta, Toni Häppölä, Arttu Harkki, Teuvo Loman, Rakel Liekki, Markus Pöyhönen, Jallu Rantanen, Sara Sieppi, Tiia Vanhatapio, Susanna Indren, Ilpo Kaikkonen, Henri Alén, Frederik ja Veeti Kallio.Martina ja Esko kilpailevat uimahypyissä muiden julkkisten kanssa - katso märät kuvat! Voittajaksi selviytyi Martina Aitolehti, toiseksi Jallu Rantanen ja kolmanneksi Anni Uusivirta.Hän voitti Splash-kisan! == Jaksot == Jakso Erä Ensiesitys 1\. 1. alkuerä 17. toukokuuta 2013 2\. 2. alkuerä 24. toukokuuta 2013 3\. Semifinaali 31. toukokuuta 2013 4\. Finaali 7. kesäkuuta 2013 == Lähteet == == Aiheesta muualla == *Splash! Facebook-sivut Luokka:2010-luvun suomalaiset kilpailuohjelmat